《题江潮庄壁》
唐代·万楚

田家喜秋熟，岁晏林叶稀。禾黍积场圃，楂梨垂户扉。

野闲犬时吠，日暮牛自归。时复落花酒，茅斋堪解衣。

作者简介：万楚，唐诗人。开元年间登进士及第。沉迹下僚，后退居颍水之滨。与李颀友善。清沈德潜谓其《骢马》诗“几可追步老杜”（《唐诗别裁集》）。《国秀集》选其诗三首，《全唐诗》存其诗八首，《全唐文》存其文一篇。生平事迹见《李颀集》卷上、《唐诗纪事》卷二0。